สมเด็จพระราชินีคามิลลาแห่งสหราชอาณาจักร

สมเด็จพระราชินีคามิลลาแห่งสหราชอาณาจักร หรือ พระนามเดิม คามิลลา โรสแมรี แชนด์ (Camilla Rosemary Shand) หรือเป็นที่รู้จักในพระนาม คามิลลา พาร์กเกอร์ โบลส์ (Camilla Parker Bowles) เป็นพระอัครมเหสีพระองค์ที่ 2 ในสมเด็จพระเจ้าชาลส์ที่ 3 แห่งสหราชอาณาจักร พระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 แห่งสหราชอาณาจักร 
สมเด็จพระราชินีเสด็จพระราชสมภพที่อีสต์ซัสเซ็กซ์เมื่อวันที่ 17 กรกฎาคม พ.ศ. 2490 ทรงเป็นธิดาของนายบรูซ แชนด์และนางโรซาลินด์ แชนด์ (สกุลเดิม คิวบิต) พระราชมารดาของพระองค์เป็นธิดาของโรแลนด์ คิวบิตที่ 3 บารอนแห่งอาซท์คอมบี้ และเติบโตขึ้นมาในชนชั้นสูงของอังกฤษ ใน พ.ศ. 2516 พระองค์ทรงสมรสกับทหารในกองทัพอังกฤษชื่อแอนดรูว์ พาร์กเกอร์-โบลส์ ทั้งคู่มีบุตรสองคน ก่อนหย่าร้างใน พ.ศ. 2538

**ดัชเชสแห่งคอร์นวอลล์**
ความสัมพันธ์ของคามิลลาและเจ้าชายชาลส์ (พระอิสริยยศขณะนั้น) ตกเป็นข่าวดังขึ้น ในที่สุดสำนักงานพระตำหนักแคลเรนซ์ประกาศเมื่อวันที่ 10 กุมภาพันธ์ พ.ศ. 2548 ว่าเจ้าชายชาลส์และคามิลลา พาร์กเกอร์ โบลส์ จะอภิเษกสมรสในวันที่ 8 เมษายน ปีเดียวกันนั้น อย่างไรก็ตามเนื่องจากการสิ้นพระชนม์ของสมเด็จพระสันตะปาปาจอห์น ปอลที่ 2 การอภิเษกสมรสต้องเลื่อนไปเป็นวันที่ 9 เมษายน แทนเพราะเจ้าชายชาลส์ต้องเสด็จแทนพระองค์ไปในการพระราชพิธีพระศพ
หลังจากอภิเษกสมรสคามิลลาดำรงพระอิสริยยศเป็น ดัชเชสแห่งคอร์นวอลล์ (Her Royal Highness the Duchess of Cornwall) และเป็นพระวิมาดาของเจ้าชายวิลเลียม เจ้าชายแห่งเวลส์ และเจ้าชายแฮร์รี ดยุกแห่งซัสเซกซ์ พระโอรสทั้ง 2 พระองค์ของพระสวามีกับไดอานา เจ้าหญิงแห่งเวลส์ อดีตพระชายา

**สมเด็จพระราชินี**
วันที่ 8 กันยายน พ.ศ. 2565 สมเด็จพระราชินีนาถเอลิซาเบธที่ 2 เสด็จสวรรคต ทำให้เจ้าชายชาลส์ เจ้าชายแห่งเวลส์ พระสวามี ทรงสืบราชสมบัติเป็นสมเด็จพระเจ้าชาลส์ที่ 3 และคามิลลาทรงกลายเป็นสมเด็จพระราชินี (Queen Consort)  วันที่ 10 กันยายน พ.ศ. 2565 ทรงเข้าร่วมพิธีการประกาศสืบราชสมบัติของสมเด็จพระเจ้าชาลส์ที่ 3 โดยทรงเป็นสักขีพยานในพิธีร่วมกับ เจ้าชายวิลเลียม
หลังทรงดำรงพระอิสริยยศแล้ว สมเด็จพระราชินีมีพระราชเสาวนีย์ ทรงแทนที่ตำแหน่งนางสนองพระโอษฐ์ ด้วยตำแหน่งที่ทันสมัยและเป็นทางการน้อยกว่า คือ สหายราชินี
ไฟล์:King_Charles_III_official_visit_to_Germany_Mar_2023_1.jpg|thumb|250x250px|สมเด็จพระเจ้าชาลส์ที่ 3 และสมเด็จพระราชินีคามิลลา พร้อมด้วย ฟรังค์-วัลเทอร์ ชไตน์ไมเออร์ ประธานาธิบดีสหพันธ์สาธารณรัฐเยอรมนี และภริยา ในการเสด็จเยือนต่างประเทศครั้งแรกในรัชกาล
วันที่ 29 มีนาคม พ.ศ. 2566 สมเด็จพระราชินีคามิลลา โดยเสด็จสมเด็จพระเจ้าชาลส์ที่ 3 ในการเสด็จเยือนสหพันธ์สาธารณรัฐเยอรมนีอย่างเป็นทางการ ซึ่งเป็นการเสด็จเยือนครั้บแรกในฐานะพระมหากษัตริย์และสมเด็จพระราชินีของทั้งสองพระองค์ ในตอนต้นนั้น จะเสด็จเยือนสาธารณรัฐฝรั่งเศสก่อนจะเสด็จไปเยอรมนี แต่ได้ถูกเลื่อนออกไปเป็นเดือนกันยายนปีเดียวกัน เนื่องจากเหตุการณ์ความไม่สงบกรณีการปฏิรูประบบบำนาญในฝรั่งเศส
พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลา จัดขึ้นในวันที่ 6 พฤษภาคม พ.ศ. 2566 ซึ่งทั้งสองพระองค์ได้รับการสวมพระมหามงกุฎเป็นพระมหากษัตริย์และสมเด็จพระราชินีแห่งสหราชอาณาจักรบริเตนใหญ่และไอร์แลนด์เหนือโดยสมบูรณ์ตามโบราณราชประเพณี

**ฐานันดรและพระอิสริยยศ**

**พระอิสริยยศ**
 17 กรกฎาคม พ.ศ. 2490 – 4 กรกฎาคม พ.ศ. 2516: นางสาวคามิลลา โรสแมรี แชนด์ (Miss Camilla Rosemary Shand)- 4 กรกฎาคม พ.ศ. 2516 – 3 มีนาคม พ.ศ. 2538: นางแอนดรูว์ พาร์กเกอร์ โบลส์ (Mrs Andrew Parker Bowles)- 3 มีนาคม พ.ศ. 2538 – 9 เมษายน พ.ศ. 2548: นางคามิลลา พาร์กเกอร์ โบลส์ (Mrs Camilla Parker Bowles)- 9 เมษายน พ.ศ. 2548 – 8 กันยายน พ.ศ. 2565: เฮอร์รอยัลไฮเนส ดัชเชสแห่งคอร์นวอลล์ (Her Royal Highness The Duchess of Cornwall)
** เฉพาะในประเทศสกอตแลนด์: เฮอร์รอยัลไฮเนส ดัชเชสแห่งรอธซี (Her Royal Highness The Duchess of Rothesay)
** 9 เมษายน พ.ศ. 2564 – 8 กันยายน พ.ศ. 2565: เฮอร์รอยัลไฮเนส ดัชเชสแห่งเอดินบะระ (Her Royal Highness The Duchess of Edinburgh)- 8 กันยายน พ.ศ. 2565 – 6 พฤษภาคม พ.ศ. 2566: เฮอร์มาเจสตี สมเด็จพระราชินี พระอัครมเหสี (Her Majesty The Queen Consort)- 6 พฤษภาคม พ.ศ. 2566 - ปัจจุบัน: เฮอร์มาเจสตี สมเด็จพระราชินี (Her Majesty The Queen)

**เครื่องราชอิสริยาภรณ์ในเครือจักรภพ**
 พ.ศ. 2548 - 80px เหรียญที่ระลึกร้อยปีแห่งซัสแคตเชวัน (Commemorative Medal for the Centennial of Saskatchewan)- พ.ศ. 2550 - 80px Royal Family Order of Queen Elizabeth II- พ.ศ. 2555 - 80px เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวินสูงสุด (GCVO)- พ.ศ. 2555 - 80px Companion of the Order of the Star of Melanesia (CSM)- พ.ศ. 2555 - เหรียญที่ระลึกพระราชพิธีพัชราภิเษกในสมเด็จพระราชินีนาถเอลิซาเบธที่ 2 (Queen Elizabeth II Diamond Jubilee Medal (Papua New Guinean version))- พ.ศ. 2565 - 80px เครื่องราชอิสริยาภรณ์อันมีเกียรติยศยิ่งการ์เทอร์- พ.ศ. 2566 - 80px เครื่องราชอิสริยาภรณ์อันเป็นโบราณมงคลและมีเกียรติยศยิ่งทริสเติล- พ.ศ. 2567 -  Royal Family Order of King Charles III

**เครื่องราชอิสริยาภรณ์และเครื่องอิสริยาภรณ์ต่างประเทศ**
  เนเธอร์แลนด์ : พ.ศ. 2556 - 80px เหรียญที่ระลึกพระราชพิธีบรมราชาภิเษกสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์- ฝรั่งเศส : พ.ศ. 2557 - 80px เครื่องอิสริยาภรณ์ Ordre national du Mérite ชั้นสูงสุด (Grand Cross)- เม็กซิโก : พ.ศ. 2558 - 80px เครื่องอิสริยาภรณ์นกอินทรีแห่งแอซเท็ก (Order of the Aztec Eagle) ชั้นที่ 3 (Sash)

**หมายเหตุ**

หมวดหมู่:ราชวงศ์วินด์เซอร์
หมวดหมู่:ตระกูลโบวส์-ลีออน
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:ราชินีแห่งสหราชอาณาจักร
หมวดหมู่:คู่อภิเษกสมรสในพระมหากษัตริย์สหราชอาณาจักร
หมวดหมู่:เจ้าหญิงแห่งเวลส์
หมวดหมู่:ดัชเชสแห่งเอดินบะระ
หมวดหมู่:ดัชเชสแห่งรอธเซย์
หมวดหมู่:บุคคลจากลอนดอน
หมวดหมู่:บุคคลจากเทศมณฑลอีสต์ซัสเซกซ์